Сям’я стаіць не толькі ля вытокаў жыцця. У сям’і закладваецца падмурак чалавечай асобы – паняцці дабра і зла, прыгажосці і любові да ўсяго жывога, адносіны да Радзімы, да працы. Сёння ў дапамогу бацькам праваслаўныя выдавецтвы выпускаюць кнігі па выхаванні дзяцей, пісьменнікі пішуць дзіцячыя раманы, аповесці, казкі духоўнай скіраванасці. “Дзецям пра сям’ю”, “Дзецям пра матулю”, “Дзецям пра бабулю”, “Дзецям пра дзядулю” – гэта шчырая размова праз вершы і апавяданні класічных і сучасных пісьменнікаў з дзецьмі пра сям’ю і пра тое, як патрэбна любіць і берагчы сваіх блізкіх. Многія дзеці і іх бацькі, хто аднойчы прачытаў такія апавяданні, зноў перачытваюць іх.